**Nota informativă**

la proiectul Hotărîrii de Guvern privind crearea Institutului Național de Metrologie, Institutului Național de Standardizare

Prezentul proiect de hotărîre a fost elaborat întru executărea art. 6 din Legea nr.590-XIII din 22 septembrie 1995 cu privire la standardizare (republicată în Monitorul Oficial al Republicii Moldova 2012 nr.99-102, art.328) și art. 2 alin.(3) din Legea metrologiei nr. 647-XVI din 17 noiembrie 1995 (republicată în Monitorul Oficial al Republicii Moldova ediție specială 2008 nr.13 art.124), precum și art. II al Legii nr. 32 din 06 martie 2012 pentru modificarea și completarea Legii nr. 590-XIII din 22 septembrie 1995 cu privire la standardizare (Monitorul Oficial al Republicii Moldova 2012 nr. 76-80, art. 249), și art. III al Legii nr. 222-XVI din 25 octombrie 2007 pentru modificarea și completarea Legii metrologiei nr. 647-XVI din 17 noiembrie 1995 (Monitorul Oficial al Republicii Moldova 2007 nr. 198-202, art.757) şi a Hotărîrii Guvernului nr. 859 din 31 iulie 2006 cu privire la aprobarea Concepţiei infrastructurii calităţii în Republica Moldova.

Consolidarea capacităţilor instituţionale în domeniul infrastructurii calității este legată de ajustarea cadrului instituțional naţional la prevederile acquis-ului european, și anume existența Institutului Naţional de Standardizare şi Institutului Naţional de Metrologie ca două entități publice separate. Această concepție denotă din angajamentele asumate de Republica Moldova faţă de Organizaţia Mondială a Comerţului şi din recomandările Uniunii Europene. Astfel, scopul ajustării cadrului național este o linie directoare stabilită în Planul de acțiuni al Guvernului pentru anii 2012-2015, aprobat prin HG nr. 289 din 07.05.2012.

Actualmente în domeniul infrastructurii calității funcționează întreprinderea de stat Institutul Naţional de Standardizare şi Metrologie, care cumulează funcțiile de organism național de standardizare și funcțiile de metrologie generală și metrologie legală.

Întru executarea prevederilor actelor legislative și normative menționate și consolidarea capacităților instituționale în domeniul infrastructurii calității este necesară crearea instituțiilor publice : Institutului Naţional de Standardizare şi Institutului Naţional de Metrologie.

Institutul Naţional de Standardizare va avea statut de instituţie publică din motivul că executînd funcţiile specifice organismului naţional de standardizare, conform Legii nr.590-XIII din 22.09.1995 cu privire la standardizare cu modificările și completările ulterioare, acesta are atribuţii exclusive de adoptare a standardelor internaţionale şi europene în calitate de standardele naţionale în scopul realizării mecanismului de implementare a reglementărilor tehnice elaborate şi adoptate de către autorităţile de reglementare. Sediul Institutului Național de Standardizare va fi în mun. Chișinău.

Bugetul Institutului Național de Standardizare, conform art. 18 și 181 din legea menționată se formează din mijloacele financiare de la bugetul de stat, care sînt necesare pentru realizarea programului de standardizare naţională; elaborarea codurilor de bună practică în domeniul standardizării, precum şi a standardelor naţionale de bază în domeniile de interes pentru economia naţională; îndeplinirea obligaţiilor ce rezultă din calitatea de membru al organizaţiilor internaţionale şi regionale, inclusiv achitarea cotizaţiilor de membru; și mijloacele proprii ale Institutului Naţional de Standardizare obţinute din plăţile pentru activităţile de standardizare şi pentru instruiri în domeniu; sponsorizări, granturi şi alte mijloace care nu contravin cerinţelor stabilite pentru Institutul Naţional de Standardizare.

Institutul Naţional de Metrologie se formează cu statut de instituție publică din următoarele considerente. În scopul asigurării uniformităţii internaţionale a măsurărilor, crearea premiselor pentru recunoaşterea măsurărilor efectuate în Republica Moldova de alte state ale lumii în scopul eliminării barierilor tehnice în calea comerţului Republica Moldova prin Legea nr. 327-XVI din 15 decembrie 2005 a aderat la Conferinţa Generală de Măsuri şi Greutăţi a Organizaţiei Internaţionale de Metrologie „Convenţia Metrului” în calitate de membru asociat. Ca urmare prin Hotărîrea Guvernului Republicii Moldova nr. 553 din 18.05.2007 de către Republica Moldova a fost semnat „Aranjamentului de recunoaştere mutuală a etaloanelor naţionale, de referinţă şi certificatelor de etalonări şi măsurări eliberate de către Institutele Naţionale de Metrologie” (CIMP MRA). Acest Aranjament are ca obiective stabilirea gradului de echivalenţă a etaloanelor naţionale întreţinute de Institutul Național de Metrologie; oferirea recunoaşterii mutuale a certificatelor de etalonare şi măsurare emise de Institutul Național de Metrologie; în aşa fel de a asigura guvernele şi alte părţi cu fondaţii tehnice sigure pentru acorduri mai large legate de comerţul şi afacerile regulatorii. Reieşind din cele expuse, cerinţele şi obiectivele Organizaţiei Internaţionale de Metrologie „Convenţia Metrului” se realizează de către Institutul Naţional de Metrologie în calitate de deţinător a Bazei Naţionale de Etaloane, care este proprietate publică a statului. Sediul Institutului Național de Metrologie va fi în mun. Chișinău.

Conform art. 32 din Legea metrologiei nr. 647-XIII  din  17 noiembrie 1995, cu modificările și completările ulterioare finanţarea Institutului Național de Metrologie se va efectua din mijloace de la bugetul de stat, defalcările de 5% din volumul lucrărilor efectuate de către entităţile desemnate, precum și mijloace proprii ale Institutului Naţional de Metrologie obţinute din plăţile pentru activităţile de metrologie şi pentru instruiri în domeniu.

Pentru executarea prevederilor menționate mai sus autorul a efectuat o analiză detaliată a cadrului instituţional curent în domeniul metrologiei, prin care au fost constatate punctele tari şi slabe, precum şi oportunităţile care pot fi valorificate şi riscurile la care sînt supuse componentele infrastructurii naţionale de metrologie. Ca rezultat s-a concluzionat necesitatea reorganizării componentelor infrastructurii naționale de metrologie : Institutul Național de Standardizare și Metrologie, Centrul de Standardizare și Metrologie Bălți, Centrul de Standardizare și Metrologie Ceadîr-Lunga. Acest lucru are ca scop eficientizarea procesului de administrare a bunurilor proprietăţii publice a statului, în conformitate cu principiile eficienţei, legalităţii şi transparenţei.

În rezultatul reorganizării vor fi create instituțiile publice Institutul Național de Metrologie, Institutul Național de Standardizare, și Centrul de Metrologie Aplicată cu statut de societate pe acțiuni. Această reorganizare majoră este bazată pe următorii factori:

* în scopul armonizării cadrului instituțional cu cerințele europene este stric necesar de delimitat funcțiile de standardizare de funcțiile de metrologie. Această delimitare poate fi realizată prin crearea Institutului Național de Standardizare, cu funcții de organism național de standardizare și crearea Institutului Național de Metrologie în calitate de deţinător a Bazei Naţionale de Etaloane, care este proprietate publică a statului.
* pentru asigurarea trasabilității măsurărilor în Republica Moldova este necesară o delimitare mai clară, în cadrul componentelor infrastructurii naționale de metrologie, a funcțiilor de metrologie legală și fincțiilor de metrologie generală. Totodată funcțiile de încercări de laborator a produselor, deținute de INSM nu pot fi de concept preluate de către instituțiile publice create. În așa mod se conturează clar reorganizarea prin contopire a întreprinderilor de stat INSM, CSM Bălți, CSM Ceadîr-Lunga în Centrul de Metrologie Aplicată.

Ţinând cont de mărimea teritoriului Republicii Moldova, de numărul relativ scăzut de agenţi economici implicaţi în activitatea de metrologie, de numărul de etaloane şi personal competent limitat, organizarea Centrului de Metrologie Aplicată este de tip centralizat. Sediul de bază mun. Chişinău cu filiale or. Bălţi, or. Ceadîr-Lunga.

Centrul de Metrologie Aplicată va efectua verificări a mijloacelor de măsurare legale şi etalonări a mijloacelor de măsurare din industrie. În componenţa sa vor fi laboratoarele de încercări produse şi drumuri.

Autorul menționează, că actualmente s-au desfășurat activitățile aferente efectuării inventarierii patrimoniului întreprinderilor menționate. Ca urmare anexele privind transmiterea activelor, indicate în proiectul de hotărîre de Guvern, vor fi prezentate după executarea procedurii de inventariere.

Reorganizarea propusă a tuturor componentelor infrastructurii naționale de metrologie este punctul de pornire în crearea premiselor ce țin de realizarea Recomandărilor Comisiei Europene pentru instituirea Zonei de Liber Schimb Aprofundat și Cuprinzător dintre Republica Moldova și Uniunea Europeană, în special de semnarea Acordurilor de Recunoaştere Multilaterale de către Organismul National de Acreditare cu Organizaţiile Europene şi Internaţionale de Acreditare în scopul facilitării liberei circulaţii a produselor autohtone pe piaţa comunitară şi internaţională, precum şi negocierea Acordului privind evaluarea conformităţii şi Acceptarea Produselor Industriale (ACAA).

Luînd în consideraţie cele expuse, considerăm oportună şi necesară examinarea şi promovareaproiectului în cauză, care va contribui la creşterea increderii în demonstrarea capabilităților de măsurare a Republicii Moldova, precum şi va fi posibilă demonstrarea tendinţei Republicii molodova în ajustarea cadrului instituțional naţional la prevederile acquis-ului european.

**Viceprim-ministru,**

**Ministru al Economiei Valeriu LAZĂR**